อยากถามคุณว่า เรามี ปจด หายในวันที่10แล้วมีอะไรกับแฟนในที่12 แล้วก็ได้กินยาคมฉุกเฉินไป แล้วหลังจากนั้นผ่านมา4-5วัน มีเลือดออกเยอะมากผ่านมา2วันแล้ว จะมีอันตราย หรือ ท้องไหมคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากนับได้เกิน 7 วัน ก็จะไม่ใช่ระยะปลอดภัย โอกาสที่จะตั้งครรภ์ก็มีได้ อย่างไรก็ตาม หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะหลังจากที่ทานยาไปแล้ว 4-5 วัน หากมีเลือดออกมาเยอะมาก เลือดดังกล่าว ถือเป็นผลจากยา ไม่ใช่ประจำเดือน เพราะประจำเดือนเพิ่งมาไปไม่นาน ทั้งนี้เลือดดังกล่าวไม่ได้ถือว่าอันตรายอะไร และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะสำหรับประจำเดือนในรอบต่อไปนั้น ก็อาจมาช้ากว่ากำหนดได้จากผลของยา แต่หากจะให้แน่นอน ว่ามีการตั้งครรภ์เกิดขึ้นหรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ